ບົດເທດສະໜາເຫຼົ່ານີ້ແລະວິດີໂອຕ່າງໆຕອນນີ້ໄດ້ອອກສູ່ຄອມພິວເຕີປະມານ 1,500,000

ໜ່ວຍໃນກວ່າ 215 ປະເທດທຸກປີທີ່, [www.sermonsfortheworld.com](http://www.sermonsfortheworld.com), ສ່ວນອີກຫຼາຍ ຮ້ອຍຄົນກໍເບິ່ງວີດີໂອຜ່ານທາງຢູທູບ,ແຕ່ບໍ່ດົນພວກເຂົາກໍເລີກເບິ່ງຜ່ານທາງຢູທູບແລ້ວເບິ່ງທາງເວັບໄຊຂອງພວກເຮົາ,ຢູທູບປ້ອນຜູ້ຄົນສູ່ເວັບໄຊຂອງພວກເຮົາ,ບົດເທດສະໜາຖືກແປເປັນພາສາຕ່າງໆ 35 ພາສາສູ່ຄອມພິວເຕີປະມານ 120,000 ໜ່ວຍທຸກໆເດືອນ, ບົດ ເທດສະໜາຕ່າງໆບໍ່ມີລິຂະສິດ,ສະນັ້ນພວກນັກເທດສາມາດໃຊ້ມັນໂດຍບໍ່ຕ້ອງຂໍອະນຸຍາດ ຈາກພວກເຮົາກໍໄດ້, [ກະລຸນາກົດທີ່ນີ້ເພື່ອຮຽນຮູ້ເພີ່ມຕື່ມວ່າທ່ານສາມາດບໍລິຈາກໃນແຕ່ລະ ເດືອນເພື່ອຊ່ວຍພວກເຮົາໃນການເຜີຍແຜ່ຂ່າວປະເສີດໄປທົ່ວໂລກ,ລວມທັງຊາດມູສະລິມ ແລະຮິນດູແນວໃດແດ່.](http://www.rlhymersjr.com/donate.html)

ເມື່ອທ່ານຂຽນຈົດໝາຍໄປຫາດຣ.ໄຮເມີຕ້ອງບອກເພີ່ນສະເໝີວ່າທ່ານຢູ່ປະເທດໃດບໍ່ດັ່ງ ນັ້ນເພີ່ນຈະບໍ່ສາມາດຕອບທ່ານໄດ້,ອີເມວຂອງດຣ.ໄຮເມີຄື [rlhymersjr@sbcglobal.net](mailto:rlhymersjr@sbcglobal.net)

**ການ​ຟື້ນຟູ​ຢຽວຢາ​ຮັກສາການ​ປະຕິ​ເສດ**

**REVIVAL CURES REJECTION**

(Laotian)

ໂດຍດຣ.ອາ.ແອວ.ໄຮເມີ ຈູເນຍ

by Dr. R. L. Hymers, Jr.

ຄໍາເທດສະໜາເທດທີ່ຄຣິສຕະຈັກແບັບຕິດເທເບີນາໂຄແຫ່ງລອສແອງເຈີລິສ

ໃນວັນ​ພຸດຕອນແລງ 9/8/2017

A sermon preached at the Baptist Tabernacle of Los Angeles

Wednesday Evening, August 9, 2017

“ໃນຄວາມຮັກບໍ່ມີຄວາມຢ້ານ ແຕ່ຄວາມຮັກທີ່ສົມບູນກໍໄດ້ກໍາຈັດ ຄວາມຢ້ານອອກໄປ ເພາະຄວາມຢ້ານເຮັດໃຫ້ທຸກທໍລະມານ, ຄົນທີ່ ມີຄວາມຢ້ານກໍຍັງບໍ່ມີຄວາມຮັກທີ່ສົມບູນ” (1 ໂຢຮັນ 4:18)

ນັກ​ຈິດຕະວິທະຍາທີ່​ມີ​ຊື່ສຽງຄົນໜື່ງ​ໄດ້​ຂຽນໜັງສື​ເຫຼັ້ມໜື່ງທີ່​ມີ​ລາຍການ​ຄວາມ​ຢ້ານ 288 ຢ່າງ,ຄວາມ​ຢ້ານ​ຕ່າງໆທີ່​ຜູ້​ຄົນ​ພົບພໍ້​ໃນ​ຊີວິດ-​ມີ 288 ຢ່າງ! ຄວາມ​ຢ້ານ​ທີ່​ຄຸນ​ເຄີຍ​ກັນ​ທີ່​ສຸດ​ກໍ​ຄື​ຄວາມ​ຢ້​ານ​ຂອງ​ການ​ປະຕິ​ເສດ,ຢ້ານ​ຕາຍ​, ຢ້ານ​ເຖົ້າ, ຢ້ານ​ທຸກ, ຢ້າ​ນ​ເຈັບ​ປ່ວຍ​ແລະຢ້ານ​ຖືກຕໍ​ານິວິ​ຈານ, ຈາກ​ນັ້ນນັກ​ຈິດຕະວິທະຍາຄົນ​ນັ້ນກໍ​ເວົ້າວ່າ“ຄວາມ​ຢ້​ານ​ຂອງ​ການ​ປະຕິ​ເສດ​ແມ່ນ​ໃຫຍ່​ກວ່າໝູ່ທັງໝົດ, ຄວາມ​ຢ້​ານ​ຂອງ​ການ​ປະຕິ​ເສດ​ແມ່ນ​ໜັກ ກວ່າການຢ້ານ​ຕາຍ​!” ຈົ່ງ​ຄິດ​ເຖິງ​ມັນ! ຜູ້​ຄົນ​ຢາກ​ຕາຍຫຼາຍກວ່າ​ຖືກ​ປະຕິ​ເສດ!

ດຣ.​ຄຣິສ​ໂຕ​ເຟີ​ ເຄ​ແກນໜ້າຈະ​ຮູ້ຈັກ​ຂ້າພະ​ເຈົ້າດີກວ່າ​ຄົນ​ອື່ນໆ, ລາວ​ບອກ​ວ່າ “ດຣ.​ໄຮ​ເມີ ບໍ່​ໄດ້​ໃຫຍ່​ມາ​ໃນ​ຄອບຄົວ​ທົ່ວ​ໄປ, ຖ້າ​ລາວ​ໃຫຍ່​ມາ​ແບບ​ນັ້ນລາວ​ກໍຈະ​ເປັນ​ຄົນ ມັກ​ສັງຄົມ​ແລະ​ເຂົ້າ​ກັບ​ສັງຄົມຫຼາຍ, ​ແຕ່​ການ​ຂັບ​ເຄື່ອນ​ແລະ​ການ​ປະຕິ​ເສດທັງໝົດ​ໄດ້​ປ່ຽນ​ລາວ​​ເປັນຄົນມິດ,ຂີ້ອາຍແລະບໍ່ມັກເຂົ້າສັງຄົມ-ຄົນ​ທີ່​ງຽບໆ​ໃນ​ໃຈ, ພວກ​ທ່ານ​ອາດ​ຈະ​ບໍ່ຄິດ​ເຖິງ​ລາວ​ໃນ​ຖານະ​ຄົນຂີ້ອາຍ​ແລະ​ບໍ່​ເຂົ້າ​ກັບ​ສັງຄົມ​ເພາະ​ລາວ​ເທດສະໜາ​​ເກັ່ງ, ​ແຕ່​ພາຍ​ໃນ​ລາວ​ເປັນ​ຄົນມີ​ຄວາມຮູ້​ສຶກ​ໄວ,ລະວັງ​ເລື່ອງ​ຄວາມ​ອ່ອນ​ແອ​ຂອງ​ຕົນ​ເອງ” ດຣ.​ເຄ​ແກນ​ເວົ້າ ຖືກຕ້ອງ, ຂ້າພະ​ເຈົ້າສາມາດ​ຢູ່​ໃນ​ກຸ່ມຄົນທີ່​ມີ​ຄວາມສຸກ​ໄດ້,ມ່ວນ​ໄປ​ກັບບໍລິສັດ​ຂອງ​ເຂົາ​​​ເມື່ອ​ທັນ​ໃດ​ນັ້ນອາລົມ​ຂອງ​ຂ້າພະ​ເຈົ້າ​ກໍປ່ຽນ​ແປງ​ແລະ​ຂ້າພະ​ເຈົ້າ​ຮູ້ສຶກກັງວົນ​ແລະ​​ເຈັບ​ປວດ​ຂອງ​ຄວາມ​ໂດດດ່ຽວ​, ການ​ປະຕິ​ເສດ​ແລະ​ຄວາມ​ຊຶມ​ເສົ້າ, ມີ​ພຽງ​ເທື່ອ​ດຽວທີ່​ຂ້າພະ​ເຈົ້າ​ບໍ່ຮູ້ ສຶກ​ເຖິງ​ການ​ປະຕິ​ເສດ​ກໍ​ຄື​ເມື່ອ​ຂ້​າພະ​ເຈົ້າ​ຢູ່​ຄົນ​ດຽວຫຼື​ເມື່ອ​ຂ້າພະ​ເຈົ້າ​ຮູ້ສຶກ​ເຖິງ​ການ​ສະຖິ​ດຢູ່​ນໍ​າຂອງ​ພຣະ​ເຈົ້າ.

ຊ່ວງ​ເວລາ​ທີ່​ຂ້າພະ​ເຈົ້າ​ຮູ້ສຶກ​ວ່າ​ຢູ່​ບ້ານ​​ແທ້ໃນ​ຄຣິສຕະຈັກ​ກໍ​ຄື​ຊ່ວງ​ເວລາ​ແຫ່ງ​ການ​ຟື້ນຟູ-​ເມື່ອ​ພຣະ​ເຈົ້າ​ຊົງ​ມີ​ຈິງ​ເຊິ່ງພຣະອົງ​ໄດ້ຊົງ​ດຶງ​ເອົາ​ຄວາມ​ຮູ້ສຶກ​ຂອງ​ຂ້າພະ​ເຈົ້າ​ເລື່ອງ​ການ​ປະຕິ​ເສດ​ແລະ​ຄວາມ​ໂດດດ່ຽວອອກ.​

ນັ້ນ​ແຫລະ​ທີ່​ວ່າ​ເປັນ​ຫຍັງ​ຂ້າພະ​ເຈົ້າ​ຈື່ງ​ເຂົ້າ​ໃຈດີວ່າ​ພວກ​ຄົນໜຸ່ມຮູ້​ສື​ກ​ແນວ​ໃດ​ຕອນ​ທີ່​ພວກ​ເຂົາ​ມາຄຣິສຕະຈັກ, ພວກ​ເຮົາ​ຍື່ນ​ການ​ຍອມຮັບ​ແລະ​ຄວາມ​ຮັກ​ໃຫ້​ເຂົາ, ​ແຕ່ຫຼັງ ຈາກ​ທີ່ພວກ​ເຂົາ​ມາ​ໄດ້​ສອງ​ສາມ​ເທື່ອ​ແລ້ວ​ພວກ​ເຮົາ​ກໍ​ຄິດ​ວ່າ​ພວກ​ເຂົາ​“ຢູ່​ໃນ” ພວກ​ເຮົາ​ຄິດ​ວ່າ​ພວກ​ເຂົາບໍ່​ເປັນ​ຫຍັງ​ແລ້ວ​ຕອນ​ນີ້, ​ໃນ​ບໍ່ຊ້າ​ພວກ​ເຂົາ​ກໍ​ຮູ້ສຶກ​ເປັນ​ສ່ວນ​ເກີນ​ແລະຖືກ​ປະຕິ​ເສດ​ແບບ​ທີ່​ເຂົາ​ເຄີຍ​ເປັນ​ກ່ອນ​ທີ່​ເຂົາ​ຈະ​ເຂົ້າ​ມາ, ສະ​ເພາະ​ຜູ້​ທີ່​​ເຂົ້າກັນ​ໄດ້​ໂດຍ​ບໍ່ຕ້ອງ​ຮູ້​ສຶກ ວ່າຖືກ​ຍອມຮັບ​ຈື່ງ​ຈະ​ຢູ່, ພວກ​ເຂົາ​ກໍ​ຢູ່​ຄື​ກັບ​ທີ່​ຂ້າພະ​ເຈົ້າ​ເຄີ​ຍ​ເຮັດ, ​ເຖິງ​ແມ່ນ​ວ່າ​ຂ້າພະ​ເຈົ້າ​ຈະ​ຮູ້ສຶກ​ປະຕິ​ເສດ,ຂ້າພະ​ເຈົ້າ​ກໍ​ຢູ່​​ໃນ​ຄຣິສຕະຈັກ​ເພາະ​ບໍ່ມີ​ບ່ອນ​ໃດ​ໃຫ້​ໄປ, ຂ້າພະ​ເຈົ້າ​ເປັນ​ຄົນ​ມັກ​ຢູ່​ຜູ້ດຽວ​ແຕ່​ຢ່າງໜ້ອຍກໍມີຫຼາຍຄົນ​ຢູ່​ໃນ​ໂບດ, ດັ່ງນັ້ນຂ້າພະ​ເຈົ້າ​ຈື່ງ​ທໍາທ່າວ່າ​ຖືກ​ຍອມຮັບ​ເຖິງ​ແມ່ນ​ວ່າ​ຂ້າ​ພະ​ເຈົ້າ​ຈະ​ປວດ​ຫົວ​ຂ້າງ​ໃນ​ແລະ​ຮູ້ສຶກຖື​ກ​ປະຕິ​ເສດ​ກໍ​ຕາມ,​ກາງຄືນ​ວັນ​ອາທິດ​ເມື່ອ​ຂ້າພະ​ເຈົ້າກັບ​ບ້ານ ຄວາມ​ຮູ້​ສື​ກຂອງ​ການ​ປະຕິ​ເສດ​ຄື​ສິ່ງ​ທີ່​ເກືອບ​ຕ້ານທານ​ບໍ່​ໄຫວ,ຄໍາ​ເວົ້າຂອງ​ເພງ​ດັງ​ມັນ​ແລ່ນ​ເຂົ້າ​ໃນ​ໃຈ​ຂອງ​ຂ້າພະ​ເຈົ້າ​ໃນ​ຂະນະ​ທີ່​ຂັບ​ລົດ​ກັບ​ບ້ານ​ວ່າ “​ໂດດ​ດ່ຽວອີກ​ແລ້ວ​ໂດຍ​ທໍາ​ມະ​ຊາດ”

ຄົນໜຸ່ມສາວ​ໃນ​ຄຣິສຕະຈັກ​ກໍາລັງ​ແນມ​ຫາ​ການ​ຍອມຮັບ​ແລະ​ຄວາມ​ຮັກ,​ ແຕ່​ພວກ​ເຂົາ​ພົບ​ແຕ່​ຄວາມ​ເຢັນ​ຊ່າ​ແລະ​ການ​ປະຕິ​ເສດ, ພວກ​ຄົນໜຸ່ມ​ເກືອບ​ທຸກ​ຄົນ​ທີ່​ອອກ​ໄປ​ຈາກ​ຄຣິສຕະຈັກ​ເຮັດ​ແບບ​ນັ້ນ​​ເພາະ​ຄຣິສຕະຈັກລົ້ມ​ເຫ​ລວທີ່​ຈະ​ຈັດຕຽ​ມສິ່ງ​ທີ່​ໄດ້​ສັນຍາ​ໄວ້,​ ເຊີນ​ຮ້ອງ​ເພງ

ຈົ່ງ​ກັບ​ບ້ານ​ສູ່​ຄຣິສຕະຈັກ​ແລ້ວ​ກິນ

ລວມກັນ​ເພື່ອ​ການ​ສາມັກຄີ​ທໍາ​ທີ່​ອ່ອນ​ຫວານ

ມັນ​ຄ່ອນ​ຂ້າງຈະ​ຖືກ​ຮັກສາ

​ເມື່ອ​ພວກ​ເຮົາ​ນັ່ງ​ລົງ​ກິນ

ພວກ​ເຂົາ​ໄດ້​ຍິນພວກ​ເຮົາ​ຮ້ອງ​ເພງ​ນັ້ນ​ແລະ​ພວກ​ເຂົາ​ຮູ້​ສຶກ​ເຍາະ​ເຍີ້ຍ, ພວກ​ເຂົາ​ພັດທະນາ​ພຶດຕິ​ກໍາ​ເຢີ້ຍຕໍ່ຄຣິສຕະຈັກ, ພວກ​ເຂົາ​ມີ​ຮອຍ​ຍີ້ມທີ່​ເຍາະ​ເຍີ້ຍຢູ່​ເທິງ​ໃບໜ້າຂອງ​ພວກ​ເຂົາ​ເພາະ​ພວກ​ເຂົາ​ກໍາລັງ​ຕົວະ​ກ່ຽວກັບ“ການ​ສາມັກຄີ​ທໍາ​ທີ່​ອ່ອນ​ຫວານ” ພວກ​ເຂົາ​ບໍ່ຮູ້ສຶກ“ການ​ສາມັກຄີ​ທໍາ​ທີ່​ອ່ອນ​ຫວານ​ເມື່ອ​ພວກ​ເຮົາ​ນັ່ງ​ລົງ​ກິນ​ເຂົ້າ” ພວກ​ເຂົາ​ຄິດ​ວ່າ“ຄົນ​ພວກ​ນີ້​ເວົ້າ​ເຖິງ ‘​ການ​ສາມັກຄີ​ທໍາທີ່​ອ່ອນ​ຫວານ’​ແຕ່​ພວກ​ເຂົາ​ບໍ່ຮູ້ສຶກ​ມັນ​ເລີຍ, ​ແມ່ນ​ແຕ່​ດຣ.​ໄຮ​ເມີ​ກໍ​ບໍ່ຮູ້ສຶກ​ມັນ​ເລີຍ” ດັ່ງນັ້ນ​ພວກ​ເຂົາ​ຈື່ງປິດ​ໄປ​ຫາ​ໂລກ, ພວກ​ເຂົາ​ກັບ​​ໄປ​ຫາ​ໂລກ​ເພາະ​ມັນ​ບໍ່ຮູ້ ສຶກຮ້າຍ​ໄປ​ກວ່າ​ຄຣິສຕະຈັກ, ​ແລະ​ຢ່າງໜ້ອຍ​ໂລກ​ກໍ​ບໍ່ໍ່​ໄດ້​ຕົວະ​ກ່ຽວກັບ“ການ​ສາມັກຄີ​ທໍາ​ທີ່​ອ່ອນ​ຫວານ” ຢ່າງໜ້ອຍ​ຢູ່ໃນ​ໂລກ​ເຈົ້າອາດ​ຈະ​ພົບ​ເພື່ອນ​ທີ່​ຈະ​ຍອມຮັບ​ເຈົ້າ​ກໍ​ເປັນ​ໄດ້,ບາງ​ສິ່ງ​ບາງ​ຢ່າງ​ທີ່​ເຈົ້າ​ຈະ​ບໍ່ມີ​ວັນ​ພົບ​ຢູ່​​ໃນ​ຄຣິສຕະຈັກ, ຢູ່​ນີ້​ສິ່ງ​ທີ່​ເຈົ້າ​ພົບ​ກໍ​ມີ​ແຕ່ຄວາມ​ເຈົ້າ​ເລ່,​ເຢັນ​ຊ່າ​ແລະ​ການ​ປະຕິ​ເສດ.

​ແມ່ນ​ຫຍັງທີ່​ກັກ​ຂັງ​ພວກ​ເຮົາຈາກ​ການ​ມີ​ຄວາມ​ຮັກ​ຂອງຄຣິສຕຽນ​ໃນ​ຄຣິສຕະຈັກ? ​​ແມ່ນຄວາມ​ຢ້ານທີ່​ປຸ້ນ​ເຮົາ​ຈາກ​ຄວາມ​ຮັກ​ຄຣິສຕຽນ​ແທ້, ພວກເຂົາຈະຄິດເລື່ອງຂ້ອຍແນວ ໃດ? ພວກເຂົາຈະເວົ້າເລື່ອງຂ້ອຍແນວໃດແດ່? ແມ່ນຈະເກີດຫຍັງຂື້ນຖ້າພວກເຂົາຫາກຮູ້ ຈັກຂ້ອຍອີຫລີ?ຈະເກີດຫຍັງຂື້ນຖ້າພວກເຂົາຮູ້ສິ່ງທີ່ຂ້ອຍຄິດຫຼືສິ່ງທີ່ຂ້ອຍຮູ້ສຶກລະ? ພວກ ເຂົາອາດຈະປະຕິເສດຂ້ອຍ-ນັ້ນຄືສິ່ງທີ່ພວກເຂົາຈະເຮັດ! ແລະຄວາມຢ້ານຂອງການປະຕິ ເສດແມ່ນຄວາມຢ້ານທີ່ໃຫຍ່ທີ່ສຸດ-ໃຫຍ່ກວ່າຢ້ານຕາຍ! ໃຫຍ່ກວ່າຄວາມຢ້ານເຈັບປ່ວຍ, ໃຫຍ່ກວ່າຄວາມຢ້ານອື່ນໆທົ່ວໂລກ!

ນັກ​ກະວີ​ໂຣ​ເບີດ​ຟຣອສ​ໄດ້​ສະ​ແດງ​ຢ່າງ​ສົມບູນ​ແບບ,ບົດ​ກອນ​ຂອງ​ລາວ​ຖືກ​​ເອີ້ນວ່າ “ການ​ເປີດ​ເຜີຍ”

ພວກ​ເຮົາ​ເຮັດ​ໂຕ​ເອງ​ໃຫ້​ເປັນ​ສະຖານ​ຕ່າງ​ອອກ​ໄປ

ຂ້າງຫຼັງຄໍາ​ອ່ອນ​ທີ່​ຢອກ​ແລະໝີ່ນປະໝາດ

​ແຕ່​ໂອ​ຫົວ​ໃຈ​ທີ່​ວຸ່ນວາຍ

ຈົນ​ມີ​ຄົນ​ມາ​ພົບ​ເຮົາ​ແທ້ໆ

ຕາ​ອີ່​ຕົນ​ຖ້າ​ກໍລະນີ​ຮຽກຮ້ອງ

(ຫຼືທີ່​ເຮົາ​​ເວົ້າວ່າ)​ໃນ​ທີ່​ສຸດ

ພວກ​ເຮົາ​ເວົ້າ​ໂຕ​ອັກສອນ​ເພື່ອ​ເປັນ​ແຮງ​ບັນດານ​ໃຈ

ຄວາມ​ເຂົ້າ​ໃຈ​ຂອງໝູ່​ເພື່ອນ

​ແຕ່​ສໍາຫຼັບທຸກ​ຢ່າງ ຈາກ​ເດັກ​ທີ່​ຫລິ້ນຢູ່

ທີ່​ລີ້​ແລະ​ສະ​ແຫວ​ງຫາ​ພຣະ​ເຈົ້າ​ໄກໆ

ດັ່ງນັ້ນທຸກ​ຄົນ​ທີ່​ລີ້ອອກ​ຫ່າງ

ຈະ​ຕ້ອງ​ເວົ້າ​ແລະ​ບອກ​ພວກ​ເຮົາ​ວ່າ​ພວກ​ເຂົາ​ຢູ່​ໃສ

(“Revelation” by Robert Frost, 1874-1963).

​​​ເຊິ່ງ​ໄດ້​ພາ​ເຮົາ​ໄປ​ຫາ​ຂໍ້​ພຣະຄໍາ​ພີ​ຂອງ​ເຮົາ​ວ່າ:

“ໃນຄວາມຮັກບໍ່ມີຄວາມຢ້ານ ແຕ່ຄວາມຮັກທີ່ສົມບູນກໍໄດ້ກໍາຈັດ ຄວາມ ຢ້ານອອກໄປ ເພາະຄວາມຢ້ານເຮັດໃຫ້ທຸກທໍລະມານ, ຄົນທີ່ມີຄວາມ ຢ້ານກໍຍັງບໍ່ມີຄວາມຮັກທີ່ສົມບູນ” (1 ໂຢຮັນ 4:18)

​ພວກ​ເຮົາ​ຈະ​ເອົາ​ຊະນະ​ຄວາມ​ຢ້ານ​ການ​ຖືກ​ປະຕິ​ເສດ​ໄດ້​ແນວ​ໃດ?​ໂດຍ​ຄວາມ​ຮັກ​ທີ່​ສົມ​ບູນ​ແບບ! ​ແຕ່​ພວກ​ເຮົາ​ຈະ​ໄດ້​ຄວາມ​ຮັກ​ທີ່“ສົມບູນ​ແບບ”​ໄດ້​ແນວ​ໃດ?ບໍ່​ແມ່ນ​ໂດຍ​ການ​ເວົ້າວ່າ “ຂ້ອຍ​ຮັກ​ເຈົ້າ! ຂ້ອຍ​ຮັກ​ເຈົ້າ!”​ເບິ່ງ​ໃນ 1 ​ໂຢຮັນ​ 3:18“ລູກນ້ອຍໆທັງຫຼາຍ​ເອີຍ ຢ່າ​ໃຫ້​ພວກ​ເຮົາ​ຮັກ​ກັນດ້ວຍ​ຄໍາ​ເວົ້າ ​ແລະ​ດ້ວຍ​ລິ້ນ​ເທົ່າ​ນັ້ນ ​ແຕ່​ຈົ່ງ​ຮັກ​ກັນ​ດ້ວຍ​ການ​ກະທໍາ​ແລະ​ດ້ວຍ​ຄວາມ​ຈິງ”ພວກ​ເຮົາ​ຈະ​ເຮັດ​​ແບບ​ນັ້ນໄດ້​ແນວ​ໃດ? ມັນ​ງ່າຍຫຼາຍ,ພວກ​ເຮົາ​ຢ້ານ​ທີ່​ຈະ​ເຮັດ​ມັນ, ພວກ​ເຮົາ​ອາດ​ຈະ​ຖືກ​ປະຕິ​ເສດ!!! ​ແຕ່​ພວກ​ເຮົາ​ຕ້ອງ​ເຮັດ​ມັນ​ຖ້າ​ພວກ​ເຮົາ​ຕ້ອງ ການການ​ຟື້ນຟູ​ແທ້, ພວກ​ເຮົາ​ຈະ​ຕ້ອງ​ບັງຄັບ​ຕົນ​ເອງ​ໃຫ້​ເຮັດ​ມັນ, “ພວກ​ເຮົາ​ໃຊ້​ຄໍາ​ເວົ້າ​ເພື່ອ​ດົນ​ໃຈຄວາມ​ເຂົ້າ​ໃຈ​ຂອງ​ເພື່ອນ” “ດັ່ງນັ້ນທຸກ​ຄົນ​ທີ່​ເຊື່ອງ(​ໂຕ​ເອງ)​ເກັ່ງ​ຈະ​ຕ້ອງ​ເວົ້າ​ແລະ​ບອກ​ພວກ​ເຮົາ​ວ່າ​ພວກ​ເຂົາ​ຢູ່​ໃສ?” ນັ້ນ​ແຫຼະຄື​ການ​ເປີດ​ເຜີຍ​ພວກ​ເຮົາ​ຈະ​ຕ້ອງ​ມີ​ຖ້າ​ພວກ​​ເຮົາ​ຫາກ​ຕ້ອງການ​ການ​ຟື້ນຟູ​ແທ້ໆ! ກະລຸນາ​ອ່ານ1 ​​ໂຢຮັນ 1:9-10 ​ເຊີນ​ຢືນ​ຂື້ນ​ໃນ​ຂະນະ​ທີ່​ຂ້າພະ​ເຈົ້າ​ອ່ານ.

“ຖ້າ​ເຮົາ​ສາລະ​ພາບ​ບາບ​ຂອງ​ເຮົາ ພຣະອົງ​ຊົງ​ສັດຊື່​ແລະ​ທ່ຽງ​ທຳ ກໍ​ຈະ​ຊົງໂຜດ​ຍົກ​ບາບ​ຂອງ​ເຮົາ ແລະ​ຈະ​ຊົງ​ຊຳ​ລະ​ເຮົາ​ໃຫ້​ພົ້ນ​ຈາກ​ການ​ອະທຳ​ທຸກ​ຢ່າງ ຖ້າ​ເຮົາ​ກ່າວ​ວ່າ​ເຮົາ​ບໍ່​ໄດ້​ເຮັດ​ບາບ ກໍ​ເທົ່າ​ກັບ​ວ່າ​ເຮົາ​ເຮັດໃຫ້​ພຣະອົງ​ເປັນ​ຜູ້​ຕັດ​ມຸ​ສາ ແລະ​ພຣະ​ດຳ​ລັດ​ຂອງ​ພຣະອົງ​ກໍ​ບໍ່ໄດ້​ຢູ່ໃນ​ເຮົາ​ທັງ​ຫລາຍ​ເລີຍ” (1 ​ໂຢຮັນ 1:9-10)

ຂໍ​ເຊີນ​ນັ່ງ​ລົງ. ການ​ສາລະພາບ​ບາບ​ຂອງ​ພວກ​ເຮົາ​ແມ່ນ​ກະ​ແຈ​ສູ່​ການ​ຟື້ນຟູ,ຖ້າ​ພວກ​ເຮົາ​​ເຮັດ​ບາບ​ຕໍ່ພຣະ​ເຈົ້າ​ມັນ​ກໍ​ພຽງພໍ​ທີ່​ຈະ​ສາລະພາບ​ຄວາມ​ບາບ​ຂອງ​ເຮົາ​ຕໍ່ພຣະອົງ​ດ້ວຍ​ນໍ້າ ຕາ, ບໍ່ພຽງ​ແຕ່​ໃນ​ຄໍາ​ເວົ້າ​ແຕ່​ໃນ​ນໍ້າຕາ​​ຄື​ກັບທີ່​ພວກ​ເຂົາ​ເຮັດ​ຢູ່​ປ​ະ​ເທດ​ຈີນ,​ຄື​ກັບ​ທີ່​ພວກ​ເຂົາ​ເຮັດ​ຢູ່​ໃນ​ການ​ຟື້ນຟູ​ແທ້​ທຸກ​ອັນ,​ໄບຣອັນ ​ເອັດ​ເວີ​ດ​ເວົ້າ​​ຖືກວ່າ“ບໍ່ມີສິ່ງ​ໃດ​​ຄື​ກັບ​ການ​ຟື້ນຟູ​ທີ່​ປາສະຈາກ​ນໍ້າຕາ​ແຫ່ງ​ການ​ສໍານຶກ” (***ການ​ຟື້ນຟູ*** ໜ້າ115) ອີກ​ເທື່ອໜື່ງລາວ​ເວົ້າວ່າ“ບໍ່ມີ​ການ​ຟື້ນຟູ​​ໃດ​ທີ່​ປາສະຈາກ​ການ​ສໍານຶກ​ເລື່ອງ​ບາບຢ່າງ​ສຸດຊື້ງ,ບໍ່ສະດວກ​ສະບາ​ຍ​ແລະ​ຖ່ອມ​ໃຈ” (ໜ້າ 116)“ ​ເຫດຜົນ​ສໍາຫຼັບການ​ສໍານຶກ​ຜິດ​ຢ່າງ​ສຸດຊື້ງກໍ​ຄື​ທີ່​ຜູ້​ຄົນ​ຈະ​ຮູ້ສຶກ​ເຖິງ​ຄວາມ​ບາບ​ຂອງ​ເຂົາ​ແລະ​ກຽດຊັງ​ມັນ” (ໜ້າ 122) ການ​ສໍານຶກ​ບາບ​ເປັນ​ກະ​ແຈ​ສູ່​ການ​ຟື້ນຟູ! ຖ້າ​ພວກ​ເຮົາ​​ເຮັດ​ບາບ​ຕໍ່ພຣະ​ເຈົ້າ​ມັນ​ກໍ​ພຽງພໍ​ທີ່​ຈະ​ສາລະພາບ​ຄວາມ​ບາບ​ຂອງ​ເຮົາ​ຕໍ່ພຣະອົງ​ດ້ວຍ​ນໍ້າຕາ​ແລ້ວ​ພຣະອົງ​ຈະ​ຊົງ“ຊໍາລະ​ເຮົາ​ໃຫ້​ພົ້ນຈາກ​ການ​ອະ​ທໍາ​ທຸກ​ຢ່າງ” ຂໍ​ເຊີນ​ຢືນ​ຂື້ນ​ແລະ​ຮ້ອງ​ເພງ “​ໂອ​ຂ້າ​ແດ່​ພຣະ​ເຈົ້າ ຂໍ​ຊົງ​ຄົ້ນ​ເບິ່ງ​ຂ້​ານ້ອຍ”

​“ໂອ​ຂ້າ​ແດ່​ພຣະ​ເຈົ້າ ຂໍ​ຊົງ​ຄົ້ນ​ເບິ່ງ​ຂ້ານ້ອຍ

​ແລະ​ຊົງ​ຊາບ​ຈິດ​ໃຈ​ຂອງ​ຂ້ານ້ອຍ

ຂໍ​ຊົງ​ລອງ​ຂ້ານ້ອຍ ​ແລະ​ຊົງ​ຊາບ​ຄວາມ​ຄິດ​ຂອງ​ຂ້ານ້ອຍ

​ແລະ​ທອດ​ພຣະ​ເນ​ດວ່າ​ມີ​ທາງ​ຊົ່ວ​ໃດໆ​ໃນ​ຂ້ານ້ອຍຫຼືບໍ

​ແລະ​ຂໍ​ຊົງ​ນໍາ​ຂ້ານ້ອຍ​ໄປ​ໃນ​ທາງ​ນິລັນດອນ”

(​ເພງ​ສັນລະ​ເສີນ 139:23,24)

ຂໍ​ເຊີນ​ນັ່ງ​ລົງ.ພວກ​ເຮົາບໍ່​ເຄີຍ​ມີ​ການ​ຟື້ນຟູ​ເຕັມທີ່​ເພາະ​ພວກ​ເຮົາ​ມັກ​ເຮັດ​“​ໂຕ​ເອງ​ໃຫ້​ເປັນ​ສະ ຖານທີ່​ຕ່າງ​ອອກ​ໄປຂ້າງຫຼັງຄໍາ​ອ່ອນຫວານ​ທີ່​ຢອກຫລິ້ນ​ແລະໝີ່ນປະໝາດ(ຫົວ​ຂັວນ, ຫົວ​ເຍາະ​ເຍີ້ຍ, ​ດູ​ຖູ​ກ, ​ເວົ້າຫລິ້ນ)”

​ແຕ່​ປະການ​ທີ່​ສອງ​ພວກ​ເຮົາ​ຕ້ອງ​ໄປ​ເລິກ​ກວ່າ, ​ເປີດ​ຢາ​ໂກ​ໂບ 5:16 ຂໍ​ເຊີນ​ຢືນ​ຂື້ນ​ໃນ​ຂະນະ​ທີ່​ຂ້າພະ​ເຈົ້າ​ອ່ານ.

“ທ່ານ​ທັງ​ຫລາຍ​ຈົ່ງ​ສາລະ​ພາບ​ຄວາມ​ຜິດ​ຕໍ່​ກັນ​ແລະ​ກັນ ແລະ​ຈົ່ງ​ອະທິຖານ​ເພື່ອ​ກັນ​ແລະ​ກັນ ເພື່ອ​ທ່ານ​ທັງ​ຫລາຍ​ຈະ​ໄດ້​ຫາຍ​ໂລກ”(ຢາ​ໂກ​ໂບ 5:16)

ຂໍ​ເຊີນ​ນັ່ງ​ລົງ, ມັດ​ທິວ​ເຮັ່ນຣີ່​​ໄດ້​ເວົ້າວ່າ:

ການ​ສາລະພາບ​ໃນ​ທີ່​ນີ້​ຮຽກຮ້ອງ​ໃຫ້​ພວກ​ຄຣິສຕຽນ​ເຮັດຕໍ່ກັນ​ແລະ​ກັນ... ການສາລະພາບ​​​ແມ່ນ​ສິ່ງ​ຈໍາ​ເປັນຕໍ່ການ​ຄືນ​ດີ​ກັນກັບ​ຄົນ​ທີ່​ບໍ່ຖືກ​ກັບ​ພວກ​ເຮົາ​ເພື່ອ​ທີ່​ພວກ​ເຂົາ​ອາດ​ຈະ​ຊ່ວຍ​ກັນ​ໂດຍ​ຄໍາ​ອະ​ທິຖານ​ຂອງ​ພວກ​ເຂົາ​ເພື່ອ ທີ່​ຈະ​ໄດ້​ຮັບການ​ອະ​ໄພ​ຄວາມ​ຜິດ​ບາບ​ຂອງ​ເຂົາ ​ແລະ​ລິດ​ອໍານາດ​ທີ່​ຕໍ່ສູ້ ພວກ​ເຂົາ, ຄົນ​ທີ່​ສາລະພາບ​ຄວາມ​ຜິດ​ຂອງ​ພວກ​ເຂົາຕໍ່ກັນ​ແລະ​ກັນ​ຄວນ​ຈະ​ອະທິຖານ​ເພື່ອ​ຊຶ່ງ​ກັນ​ແລະ​ກັນ.

ໃນໜັງສືປະຍຸກ​ໃຊ້ພັນທະ​ສັນຍາ​ໃໝ່​ໄດ້​ໃຫ້​ຄວາມ​ຄິດ​ໃນ​ຢາ​ໂກ​ໂບ 5:16 ວ່າ:

​​ທີ່​ຈະ​ມີການ​ສາມັກຄີ​ທໍາ​ແທ້ໝາຍຄວາມ​ວ່າ​ພວກ​ເຮົາ​ສາລະພາບຄວາມ​ບາບ​ຂອງ​ເຮົາ​ຕໍ່ກັນ​ແລະ​ກັນ,​ເມື່ອ​ພວກ​ເຮົາ​ເຮັດ​ແບບ​ນີ້​ເຮົາ​ກໍ​ຈະ​​ໄດ້​ຮັບ​ການ​ຢຽວ ຢາຮັກສາ​ຝ່າຍ​ຈິດ​ວິນ​ຍານ, ພວກ​ເຮົາ​ຈະ​ຕ້ອງ​ບໍ່​ເຊື່ອ​ງສິ່ງ​ຕ່າງໆຕໍ່ກັນ​ແລະ​ກັນ.

ຄຣິສຕຽນທຸກ​ຄົນລ້ວນ​ແຕ່ມີ​ຄວາມ​ຜິດ​ຕໍ່ຄົນ​ອື່ນ, ​ເພາະຄວາມ​ເຫັນ​ແກ່​ຕົວ​ຂອງ​ເຮົາ​ທີ່​ຝັງ​ຢູ່​ຂ້າງ​ໃນ​ເຮັດ​ໃຫ້​ພວກ​ເຮົາ​ທຸກ​ຄົນ​ຖອຍຫຼັງ​ເທື່ອ​ລະໜ້ອຍ​ໃນ​ເລື່ອງ​ຄວາມ​ຮັກ​ທີ່​ມີ​ຕໍ່ກັນ​ແລະ​ກັນ, ມີ​ບາງ​ຄົນ​ໃນ​ຄຣິສຕະຈັກ​ເວົ້າບໍ່​ມ່ວນ​ຕໍ່ທ່ານຫຼືກ່ຽວກັບ​ທ່ານ, ບາງ​ຄົນ​​ເບິ່ງ​ຄື​ວ່າ​ບໍ່ສົນ​ໃຈ​ທ່ານ​ເລີຍ, ບາງ​ຄົນ​ບໍ່ຍິນ​ດີ​​ເລື່ອງ​ວຽກທີ່​ທ່ານ​ເຮັດ​ເພື່ອ​ພຣະ​ເຈົ້າ, ບາງ​ຄົນ​ເຮັດ​ບາງ​ສິ່ງ​ບາງ​ຢ່າງ​ໃຫ້​ທ່ານ​ເສຍ​ໃຈ, ບາງ​ຄົນ​ທໍາ​ຮ້າຍ​ຄວາມ​ຮູ້ສຶກ​ຂອງ​ທ່ານ, ພວກ​ເຮົາ​ຈະ​ຕ້ອງບໍ່​ເຊື່ອງຄວາມ​ຜິດ​ຂອງ​ພວກ​ເຮົາ​ຕໍ່ກັນ​ແລະ​ກັນ, ທີ່​ຈະ​ມີ​ການ​ສະຖິດ​ຢູ່​ນໍາ​ຂອງ​ພຣະ​ເຈົ້າ​ເປັນ​ສິ່ງ​ທີ່​ປະ​ເສີດຫຼາຍ, ການ​ຍຶດຕິດ​ຄວາມ​ເຈັບ​ປວດ​ແລະ​ຄວາມທຸກ​ຂອງ​ພວກ​ເຮົາ​ຢຸດ​ຢັ້ງພວກ​ເຮົາ​ຈາກ​ການ​ຮັກ​ກັນ​ແລະ​ກັນ, ຫຼາຍ​ເທື່ອ​ທີ່ການ​ສໍານຶກ​ເລື່ອງ​ບາບ​ຢ່າງໜັກໜ່ວງ​ນີ້ນໍາ​ໄປ​ສູ່​ການ​ສາລະພາບ​ແບບເປີດ​​ເຜີຍ ​ແລະ​​​ເປັນ​ສາທາລະນະ...ບ່ອນ​ທີ່​ຄວາມ​ສໍາພັນ​ທີ່​ຜິດ(ຖືກ) ວາງ​ໃສ່​ຖືກ...ກ່ອນສະຫງ່າ​ລາສີ​ແລະຄວາມ​ຍິນ​ດີມີ​ການ​ສໍານຶກ​ຜິດ​ແລະ​ມັນ​ເລີ່​ມຕົ້ນຂື້ນກັບ​ຄົນຂອງ​ພຣະ​ເຈົ້າ, ມີ​ນໍ້າຕາ​ແລະ​ຄວາມ​ໂສກ​ເສົ້າ​ແບບ​ພຣະ​ເຈົ້າ, ມີຜິດ​ທີ່​ຈະ​​ເຮັດ​​ໃຫ້​ຖືກ ຕ້ອງ, ສິ່ງທີ່​ເປັນຄວາມ​ລັບ​ທີ່ສຸດ​ຈາກສາຍ​ຕາ​ຂອງມະນຸດ​ຈະ​ຖືກ​​ໂຍນ​ອອກ​ໄປ​ແລະ​ຄວາມ​ສໍາພັນ​ທີ່​ບໍ່ດີ​ທີ່​ຈະ​ຕ້ອງ​ໄດ້​ຮັບ​ການ​ແກ້​ໄຂ​ຢ່າງ​ເປີດ​ເຜີຍ, ຖ້າ​ພວກ​ເຮົາ​ຫາກ​ບໍ່ຕຽມ(ທີ່​ຈະ​ເຮັດ)​ແບບ​ນີ້, ກໍດີກ​ວ່າທີ່ພວກ​ເຮົາຈະ​ບໍ່ອະທິຖານ​ເພື່ອ​ການ​ຟື້ນຟູ, ການ​ຟື້ນຟູ​ບໍ່​ແມ່ນຄວາມ​ຕັ້ງ​ໃຈ​​ເພື່ອຄວາມ​ຊື່ນ​ຊົມ​ຍິນ​ດີ​ຂອງຄຣິສຕະຈັກ​ແຕ່​​ແມ່ນ​ເພື່ອການ​ຊໍາລະ​ລ້າງ, ພວກ​ເຮົາ​ມີ ຄຣິສຕະຈັກ​ທີ່​ບໍ່​ບໍລິສຸດ​ປັດຈຸ​ບັນ​ນີ້​ເພາະ​ພວກ​ຄຣິສຕຽນບໍ່​ໄດ້​ຮູ້ສຶກ​ບາບ​ ແລະ(ສາລະພາບ​ມັນຕໍ່ກັນ​ແລະ​ກັນ​ດ້ວຍ​ນໍ້າຕາ)” (​ເອັດ​ເວີ​ດ ***ການ​ຟື້ນຟູ*** ໜ້າ119,120)

ພວກ​ເຮົາ​ບໍ່ສາມາດ​ຊື່ນ​ຊົມ​ຍິນ​ດີ​ໃນ​ໃຈ​ຂອງ​ເຮົາ​ໄດ້​ຈົນ​ກວ່າ​ພວກ​ເຮົາ​ຈະ​ສາລະພາບ ຄວາມບາບ​ຂອງ​ເຮົາ​ຕໍ່ກັນ​ແລະ​ກັນ​ດ້ວຍ​ນໍ້າຕາ, ​ເລື່ອງ​ນີ້​​ເກີດ​ຂຶ້ນ​ແລ້ວ​ເກີດ​ອີກ​ຢູ່​​ໃນປະ​ເທດ​ຈີນ, ​ເປັນ​ຫຍັງ​ຈື່ງ​ບໍ່​ເກີດ​ຢູ່​ຄຣິສຕະຈັກ​ຂອງ​ເຮົາລະ? ພວກ​​ເຮົາ​ເຍີ​ຫຍີ້ງ​ໂພດ​ທີ່​ຈະ​ສາລະ ພາບຄວາມ​ຜິດ​ຂອງ​ພວກ​ເຮົາ, ພວກ​ເຮົາຢ້ານ​ໃນ​ສິ່ງ​ທີ່​ຄົນ​ອື່ນ​ຈະ​ຄິດ, ພະຍາ​ມານ​ໃຊ້​ຄວາມ​ຢ້ານ​ອັນ​ນີ້​ເພື່ອ​ຢຸດຢັ້ງພວກ​ເຮົາ​ຈາກ​ການ​ສາລະພາບ, ພະຍາ​ມານ​ຮູ້​ດີວ່າ​ມັນ​ສາມາດ ​ເກັບ​ຮັກ​ສາ​ພວກ​ເຮົາ​ຈາກ​ຄວາມ​ຍິນ​ດີ​ແຫ່ງ​ການ​ຟື້ນຟູ​ໄດ້​ໂດຍ​ການ​ເຮັດ​ໃຫ້​ພວກ​ເຮົາ​ຢ້ານ​ໃນ​ສິ່ງ​ທີ່​ຄົນ​ອື່ນໆຈະ​ເວົ້າ​ເລື່ອງກ່ຽວກັບ​ພວກ​ເຮົາ, ພະຍາ​ມານ​ຮູ້​ດີ​ວ່າ​ການ​ເຮັດ​ໃຫ້​ພວກ​ເຮົາ​ຢ້ານ​ຈະ​ຮັກສາ​ຄຣິສຕະຈັກ​ຂອງ​ເຮົາ​ໄວ້​ໃນ​ຄວາມ​ອ່ອນ​​ແອ​ແລະຄວາມ​ເສຍປຽບ, ການຢ້ານ​ໃນ​ສິ່ງ​ທີ່​ຄົນ​ອື່ນ​ຈະ​ຄິດ​ຢຸດຢັ້ງພວກ​ເຮົາຈາກ​ການ​ສາລະ​ພາບ​ ແລະ​ການ​ຢຽວຢາ​ຂອງ​ຈິດ​ວິນ​ຍານ​ຂອງ​ພວກ​ເຮົາ, ​ເອຊາ​ຢາ​ໄດ້​ກ່າວ​ວ່າ “​ເຈົ້າ​ເປັນ​ໃຜ​ທີ່​ຢ້ານ​ມະນຸດ​ຜູ້​ຊຶ່ງ​ຕ້ອງຕາ​ຍ...​ແລ້ວ​ລືມ​ພຣະ​ເຢ​ໂຮ​ວາ​ຜູ້​ສ້າງ​ຂອງ​ຕົນ​ເສຍ” (​ເອຊາ​ຢາ 51:12,13) ພຣະຄໍາ​ພີ​ກ່າວ​ວ່າ“ການ​ຢ້ານ​ມະນຸດ​ນໍາ​ບ່ວງ​ມາ​ໃຫ້” (ສຸພາສິດ 29:25) ຂໍ​ເຊີນ​ຢືນ​ຂື້ນ​ແລ້ວ​ອ່ານ​ສຸພາສິດ 28:13 ຢູ່ ໜ້າ 692 ຂອງ​ພຣະທໍາ​ສະ​ກໍ​ຟິວສຶກສາ, ຂໍ​ໃຫ້​ທຸກ​ຄົນ​ອ່ານ​ດັງໆ.

“ບຸກຄົນ​ທີ່​ເຊື່ອງ​ຄວາ​ມບາບ​ຈະ​ບໍ່​ຈະ​ເລີ​ນ ​ແຕ່​ບຸກຄົນ​ທີ່​ສາລະພາບ​ແລະ​ຖິ້ມ ຄວາມ​ຊົ່ວ​ຈະ​ໄດ້​ຮັບ​ຄວາມ​ກະລຸນາ” (ສຸພາ​ສິດ 28:13)

​“ໂອ​ຂ້າ​ແດ່​ພຣະ​ເຈົ້າ ຂໍ​ຊົງ​ຄົ້ນ​ເບິ່ງ​ຂ້ານ້ອຍ” ​- ເຊີນ​ຮ້ອງ.

​“ໂອ​ຂ້າ​ແດ່ພຣະ​ເຈົ້າ ຂໍ​ຊົງ​ຄົ້ນ​ເບິ່ງ​ຂ້ານ້ອຍ

​ແລະ​ຊົງ​ຊາບ​ຈິດ​ໃຈ​ຂອງ​ຂ້ານ້ອຍ

ຂໍ​ຊົງ​ລອງ​ຂ້ານ້ອຍ ​ແລະ​ຊົງ​ຊາບ​ຄວາມ​ຄິດ​ຂອງ​ຂ້ານ້ອຍ

​ແລະ​ທອດ​ພຣະ​ເນ​ດວ່າ​ມີ​ທາງ​ຊົ່ວ​ໃດໆ​ໃນ​ຂ້ານ້ອຍຫຼືບໍ

​ແລະ​ຂໍ​ຊົງ​ນໍາ​ຂ້ານ້ອຍ​ໄປ​ໃນ​ທາງ​ນິລັນດອນ”

(​ເພງ​ສັນລະ​ເສີນ 139:23,24)

“ພຣະວິນ​ຍານ​ຂອງ​ພຣະ​ເຈົ້າ​ຜູ້​ຊົງ​ພຣະຊົນ​ຢູ່”​ເຊີນ​ຮ້ອງ!

ພຣະວິນ​ຍານ​ຂອງ​ພຣະ​ເຈົ້າ​ຜູ້​ຊົງ​ພຣະຊົນ​ ເຮົາ​ຂໍພຣະອົງ​ລົງ​ມາ

ພຣະວິນ​ຍານ​ຂອງ​ພຣະ​ເຈົ້າ​ຜູ້​ຊົງ​ພຣະຊົນ​ ເຮົາ​ຂໍພຣະອົງ​ລົງ​ມາ

​ໂຜດ​ລະລາຍ​ຂ້າ,ປັ່ນຂ້າ,ທຸບ​ຂ້າ​ແລະ​ມັດ​ຂ້າ

ພຣະວິນ​ຍານ​ຂອງ​ພຣະ​ເຈົ້າ​ຜູ້​ຊົງ​ພຣະຊົນ​ ເຮົາ​ຂໍພຣະອົງ​ລົງ​ມາ

(“Spirit of the Living God” by Daniel Iverson, 1899-1977 ​ດັດ​ແປງໂດຍ​ສິດ​

ຍາ​ພິບານ)

ຂໍ​ເຊີນ​ນັ່ງ​ລົງ.

ພຣະຄຣິດຕັດ​ວ່າ“ບຸກຄົນ​ຜູ້​ໃດ​​ໂສກ​ເສົ້າຜູ້ນັ້ນ​ເປັນ​ສຸກ” ອັນ​ນັ້ນ​ແນ່​ໃສ່​ຄົນ​ທີ່​ສາລະ ພາບຄວາມ​ບາບ​ຂອງ​ຕົນ​ແລ້ວ​ຮ້ອງ​ອອ​ກມາ, ຄວາມ​ບາບ​ແມ່ນ​ບັນຫາ​ໃຫຍ່​ຕໍ່ຄົນ​ທີ່​ສະ​ ແຫວ​ງຫາ​ການ​ຟື້ນຟູ,ການ​ຟື້ນຟູມັກ​​ເຮັດ​ໃຫ້​ເຮົາ​ຄິດ​ເຖິງ​ຄວາມ​ບາບ​ພາຍ​ໃນ​ທີ່​ໂລກ​ບໍ່ສາມາດ​​ເຫັນ​ໄດ້, ການ​ຟື້ນຟູ​ໂຍນ​​​ແສງ​ໃສ່​ບາບ​ພາຍ​ໃນ​ຂອງ​ໃຈ​ຂອງ​ພວກ​​ເຮົາ, ຕອນ​ທີ່​ອີ​ແວນ​ໂຣ​ເບີດ​ກໍ​າລັງໜຸນ​ໃຈ​ທີ່​ປະຊຸມ​ຂອງ​ລາວ​ໃຫ້ກຽມພ້ອມ​ສໍາຫຼັບການ​ຟື້ນຟູ​, ລາວ​ບອກ​ພວກ​ເຂົາ​ວ່າພຣະວິນ​ຍານ​ບໍລິສຸດ​ຈະ​ບໍ່ລົງ​ມາ​ຈົນ​ກວ່າ​ຜູ້​ຄົນ​ຈະ​ກຽມພ້ອມ, ລາວ​ບອກ​ວ່າ “ພວກ​ເຮົາ​ຈະ​ຕ້ອງ​ກໍາ​ຈັດ​ຄວາມ​ຮູ້ສຶກ​ທີ່​ບໍ່ດີ​ທຸກ​ຢ່າງ​ອອກ​ໄປ”- ຄວາມ​ຂົມ​ຂື່ນ​ທຸກ​ຢ່າງ, ຄວາມບໍ່​ເຫັນ​ດ້ວຍ​ທຸກ​ຢ່າງ,ຄວາມ​ຢາກຮ້​າຍທຸກ​ຢ່າງ, ຖ້າ​ທ່ານຮູ້ສຶກ​ວ່າທ່ານ​ບໍ່ສາມາດ​ອະ​ໄພ​ໃຫ້​ຄົນ​ໃດໜື່ງ​ໄດ້,ຈົ່ງ​ຄຸ​ເຂົ່າ​ລົງ​ແລ້ວ​ອະທິຖານ​ຂໍ​ຈິດ​ວິນ​ຍານ​ການ​ໃຫ້​ອະ​ໄພ-​ຈົ່ງ​ເຕັມ​ໃຈ​ທີ່​ຈະ​ໄປ​ຫາ​ຄົນ​ອື່ນ​ແລ້ວ​ຂໍ​ໂທດ- ຈາກ​ນັ້ນທ່ານ​ກໍຈະ​ຮູ້ສຶກ​ການ​ສະຖິດ​ຢູ່​ນໍາ​ທີ່​ອ່ອນ​ຫວານຂອງ​ພຣະ​ເຈົ້າ, ມີ​ພຽງຄຣິສຕຽນທີ່​ສະ​ອາດ​ເທົ່າ​ນັ້ນສາມາດ​ຮູ້ສຶກ​ເຖິງ​ຄວາມ​ຮັກ ​ແລະ​ການ​ສະຖິດ​ທີ່​ບໍລິສຸດ​ຂອງ​ພຣະ​ເຈົ້າ​ໄດ້, ຄວາມ​ຍິນດີ​ແຫ່ງ​ການ​ຟື້ນຟູ​ບໍ່ສາມາດ​ມາສູ່​ຄຣິສຕະຈັກ​ທີ່​ບໍ່ບໍລິສຸດ​ຄື​ຂອງ​ພວກ​ເຮົາ​ໄດ້​ຈົນ​ກວ່າ​ພວກ​ເຮົາ​ຈະ​ຍອມຮັບ​ຄວາມ​ບາບ​ຂອງ​ເຮົາ​ແລ້ວ​ສາລະພາບ​​ໃນ​ນໍ້າຕາ, ​ເທົ່າ​ນັ້ນ​ແລ້ວ​ເຮົາ​ກໍ​ຈະ​ຮູ້ສຶກ​ຄວາມ​ຍິນ​ດີ​ຂອງ​ການ​ສະຖິດ​ຢູ່​ນໍ​າຂອງ​ພຣະ​ເຈົ້າ, ນ້ອງ​ສາວ​ຂອງ​ພວກ​ເຮົາ​ຈະ​ຫຼິ້ນ​ເພງ “ຂໍໂຜດຕື່ມເຕັມທຸກນິມິດຂອງຂ້າ”​ໃນ​ຂະນະ​ທີ່​ພວກ​ເຮົາ​ໃຫ້​ໂອ ກາດ​ພວກ​ທ່ານ​ທີ່​ຈະ​ອະທິຖານ​ສາລະພາບ​​ໃນ​ຕອນ​ແລງວັນ​ອາທິດ, ຈົ່ງ​ໄປ​ຫາ​ກັນ​ແລະ​ກັນ​ສອງຕໍ່ສອງຫຼືສາມ​ຄົນ​ກະ​ໄດ້​ແລ້ວ​ອະທິຖານ​ຢ່າງໜັກສໍາຫຼັບການ​ສາລະພາບ​ໃນ​ແລງ​ວັນ​ອາທິດ, ຕອນ​ນີ້​ຂໍ​ເຊີນ​ຢືນ​ຂຶ້ນຮ້ອງ​ເພງ“ຂໍໂຜດຕື່ມເຕັມທຸກນິມິດຂອງຂ້າ”ບົດ​ທີ 17

ພຣະຜູ້ຊ່ວຍຂ້າຂໍໂຜດຕື່ມເຕັມທຸກນິມິດຂອງຂ້າ

ຂໍໃຫ້ເຫັນແຕ່ພຣະເຢຊູເທົ່ານັ້ນໃນວັນນີ້

ເຖິງແມ່ນຜ່ານທາງຮ່ອມພູພຣະອົງຊົງນໍາຂ້າ

ສະງ່າລາສີພຣະອົງທີ່ບໍ່ມີວັນຈາງຫາຍລ້ອມຮອບຂ້າ

ໂຜດຕື່ມເຕັມທຸກນິມິດຂອງຂ້າແດ່ພຣະຜູ້ຊ່ວຍ

ດ້ວຍສະຫງ່າລາສີພຣະອົງຈິດວິນຍານຂ້າຈະສ່ອງແສງ

ໂຜດຕື່ມເຕັມທຸກນິມິດຂອງຂ້າເພື່ອທຸກຄົນຈະເຫັນ

ພຣະສາຍບໍລິສຸດພຣະອົງທີ່ສະທ້ອນໃນຂ້າ

ໂຜດຕື່ມເຕັມທຸກນິມິດຄວາມປາດຖະໜາຂອງຂ້າ

ຮັກສາໄວ້ເພື່ອກຽດພຣະອົງ,ດົນບັນດານຈິດໃຈຂ້າ

ດ້ວຍຄວາມສົມບູນແບບ,ຄວາມຮັກຂອງພຣະອົງ

ຕື່ມເຕັມທາງເດີນຂອງຂ້າດ້ວຍແສງທີ່ມາຈາກເບື້ອງເທິງ

ໂຜດຕື່ມເຕັມທຸກນິມິດຂອງຂ້າແດ່ພຣະຜູ້ຊ່ວຍ

ດ້ວຍສະຫງ່າລາສີພຣະອົງຈິດວິນຍານຂ້າຈະສ່ອງແສງ

ໂຜດຕື່ມເຕັມທຸກນິມິດຂອງຂ້າເພື່ອທຸກຄົນຈະເຫັນ

ພຣະສາຍບໍລິສຸດພຣະອົງທີ່ສະທ້ອນໃນຂ້າ

ໂຜດຕື່ມເຕັມທຸກນິມິດຂອງຂ້າຂໍໃຫ້ຄວາມດື້ຂອງບາບ

ເງົາຂອງຄວາມໃສແຈ້ງສ່ອງແສງພາຍໃນ

ຂໍໃຫ້ຂ້າເຫັນພຣະພັກຂອງພຣະອົງ

ລ້ຽງຈິດວິນຍານຂ້າດ້ວຍພຣະຄຸນທີ່ບໍ່ວັນໝົດສີ້ນ

ໂຜດຕື່ມເຕັມທຸກນິມິດຂອງຂ້າແດ່ພຣະຜູ້ຊ່ວຍ

ດ້ວຍສະຫງ່າລາສີພຣະອົງຈິດວິນຍານຂ້າຈະສ່ອງແສງ

ໂຜດຕື່ມເຕັມທຸກນິມິດຂອງຂ້າເພື່ອທຸກຄົນຈະເຫັນ

ພຣະສາຍບໍລິສຸດພຣະອົງທີ່ສະທ້ອນໃນຂ້າ

(“ໂຜດຕື່ມເຕັມທຸກນິມິດຂອງຂ້າ”​ໂດຍ Avis Burgeson Christiansen, 1895-1985).

ຕອນ​ນີ້ຈົ່ງຮ້ອງເພງ“ຂ້າ​ຢາກ​ຈະ​ສົ່ງ​ມັນຕໍ່” ບົດ​ທີ 18 ຢູ່​ໃນ​​ເຈ້ຍ​ເພງ​ຂອງ​ທ່ານ.

ມັນ​ພຽງ​ແຕ່​ໃຊ້​ປະກາຍ​ໄຟ​ເພື່ອ​ເຮັ​​ດ​ໃຫ້​ໄຟ​ລ່າມ

​ແລະ​ໃນ​ບໍ່ຊ້າ​ຄົນ​ທີ່​ອ້ອມ​ຂ້າງສາມາດ​ອຸ່ນ​ຂຶ້ນ​ໂດຍ​ແສງ​ຂອງ​ມັນ

ນັ້ນ​ແຫຼະທີ່​ເປັນ​ກັບ​ຄວາມ​ຮັກ​ຂອງ​ພຣະ​ເຈົ້າ,​ເມື່ອ​ທ່ານ​ພົບ​ກັບ​ມັນ

ທ່ານ​ແຜ່​ຄວາມ​ຮັກ​ຂອງ​ພຣະອົງ​ຕໍ່ທຸກ​ຄົນ,ທ່ານ​ຢາກ​ຈະ​ສົ່ງ​ມັນຕໍ່

ຊ່ວງ​ເວລາ​ທີ່​ພິ​ເສດ​ແມ່ນ​ລະດູ​ໃບ​ໄມ້​ປົ່ງ,​ເມື່ອ​ຕົ້ນ​ໄມ້​ທຸກ​ຕົ້ນກໍາລັງ​ແຕກໜໍ່

ພວກ​ນົກ​ກໍ​ເລິ່ມສົງສຽງ,ດອກ​ໄມ້​ນາໆກໍ​ເລີ່​ມ​ເບັ່ງ​ບານ​ດອກ​ຂອງ​ມັນ

​ນັ້ນ​ແຫຼະທີ່​ເປັນ​ກັບ​ຄວາມ​ຮັກ​ຂອງ​ພຣະ​ເຈົ້າ,​ເມື່ອ​ທ່ານ​ພົບ​ກັບ​ມັນ

ທ່ານ​ຢາກ​ຮ້ອງ​ເພງ,ມັນ​ສົດ​ຊື່ນ​ຄື​ລະດູ​​ໃບ​ໄມ້​ປົ່ງ,ທ່ານ​ຢາກ​ຈະ​ສົ່ງ​ມັນຕໍ່

ຂ້າປາຖະໜາ​ເພື່ອ​ທ່ານ​ເພື່ອ​ຂອງ​ຂ້າ,ຄວາມສຸກ​ທີ່​ຂ້າ​ໄດ້​ພົບ

ທ່ານ​ສາມາດ​ຂື້ນຢູ່​ກັບ​ພຣະອົງ,ມັນ​ບໍ່ສໍາ​ຄັນວ່າ​ທ່ານ​ຖືກມັດ​ຢູ່​ໃສ

ຂ້າ​ຈະ​ຮ້ອງມັນ​ຈາກ​ຍອດພູ,ຂ້າ​ຢາກ​ໃຫ້​ໂລກ​ຂອງຂ້າ​ຮູ້ຕັກ

ຄວາມ​ຮັກ​ຂອງ​ພຣະຄຣິດມາ​ຮອດ​ຂ້​າ​ແລ້ວ,ຂ້າ​ຢາກ​ສົ່ງ​ມັນ​ໄປ​ຕໍ່

(“ຂ້າ​ຢາກ​ສົ່ງ​ມັນ​ໄປ​ຕໍ່”​ໂດຍ Kurt Kaiser, 1969 ດັດ​ແປງ​ໂດຍ​ສິດ​ຍາພິຍານ)

ເມື່ອທ່ານຂຽນຈົດໝາຍຫາ ດຣ.ໄຮເມີທ່ານຈະຕ້ອງບອກເພີ່ນນໍາວ່າທ່ານຂຽນຈາກ ປະເທດໃດບໍ່ດັ່ງນັ້ນເພີ່ນຈະບໍ່ສາມາດຕອບກັບອີເມວຂອງທ່ານໄດ້,ຖ້າຫາກບົດເທດນີ້ເປັນພຣະພອນແກ່ທ່ານກະລຸນາສົ່ງອີເມວໄປບອກດຣ.ໄຮເມີ, ກະລຸນາບອກເພີ່ນ ລວມທັງບອກວ່າເຮົາຂຽນມາຈາກປະເທດໃດສະເໝີ,ອີເມວຂອງ ດຣ.ໄຮເມີແມ່ນ [rlhymersjr@sbcglobal.net](mailto:rlhymersjr@sbcglobal.net)(ກົດທີ່ນີ້),ທ່ານສາມາດຂຽນໄປຫາດຣ.ໄຮເມີເປັນພາສາ ໃດກໍໄດ້,ແຕ່ຖ້າເປັນໄປໄດ້ຈົ່ງຂຽນເປັນພາສາອັງກິດ. ຖ້າຢາກຈະຂຽນຈົດໝາຍໄປ ທາງໄປສະນີທີ່ຢູ່ຂອງເພີ່ນແມ່ນ P.O. Box 15308, Los Angeles, CA 90015 ຫຼື ຈະໂທ ຫາເພີ່ນກໍໄດ້ທີ່ເບີ (818)352-0452.

*(ຈົບຄໍາເທດສະໜາ)*ທ່ານ​ສາມາດ​ອ່ານ​ຄຳ​ເທດ​ສະໜາ​ຂອງ ດຣ. ​ໄຮ​ເມີ ທຸກ​ອາທິດ​ເທິງ​ອິນ​ເຕີ​ເນັດ

ທີ່ [www.sermonsfortheworld.com](http://www.sermonsfortheworld.com)

ກົດທີ່“ບົດເທດສະໜາພາສາຕ່າງໆ”

ຄໍາເທດສະໜາເຫຼົ່ານີ້ບໍ່ມີລິຂະສິດ, ທ່ານອາດຈະເອົາໄປໃຊ້ໂດຍບໍ່ຕ້ອງຂໍອະນຸຍາດຈາກດຣ.ໄຮເມີ

ເຖິງຢ່າງໃດກໍດີທຸກໆວິດີໂອຄໍາເທດສະໜາຂອງດຣ.ໄຮເມີແມ່ນມີລິຂະສິດແລະສາມາດເອົາໄປໃຊ້

**ໄດ້ເມື່ອໄດ້ຮັບອະນຸຍາດເທົ່ານັ້ນ.**

**ບັນເລງເພງກ່ອນເທດສະໜາໂດຍ** ເບັນຈາມິນ ຄິນເຄດ ກຣິຟຟິດ:

“Revive Us Again” (William P. Mackay, 1839-1885).